ՎԱՅՔ ՀԱՄԱՅՆՔԻ ՂԵԿԱՎԱՐ ՄԽԻԹԱՐ ՄԱԹԵՎՈՍՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԱՄԱՆՈՐԻ ԵՎ ՍՈՒՐԲ ԾՆՆԴՅԱՆ ՏՈՆԵՐԻ ԱՌԹԻՎ

 Հարգելի՛ հայրենակիցներ, Վայք համայնքի հարգելի՛ բնակիչներ, ջերմորեն շնորհավորում եմ բոլորիս` Ամանորի և Սուրբ Ծննդյան տոների կապակցությամբ:

2023 թվականը մեր պետության համար շարունակեց ուղեկցվել փորձություններով, մարտահրավերներով, որոնք փորձեցինք և շարունակելու ենք հաղթահարել մեր ամենօրյա աշխատանքով, աշխատասիրությամբ ու Հայսատանի Հանրապետության հանդեպ մեծագույն սիրով ու պատասխանատվությամբ:

 Թո՛ղ որ 2024 թվականը դառնա մեր ազգաբնակչության համար խաղաղության, երկրի կայունացման, բարգավաճման, բազում հաջողությունների և ձեռքբերումների, աշխատանքային ակնառու նվաճումների, ստեղծագործական նախաձեռնությունների տարի: Յուրաքանչյուր Ամանոր նոր մեկնարկի սկիզբ է` լի հույսերով և սպասելիքներով, և ճիշտ մեկնարկը միայն սկիզբ կդնի երազանքների ու նպատակների հաջող իրականացմանը: Ցանկանում եմ, որ արդյունավետ ու համակարգված աշխատանքի արդյունքում մենք կարողանանք դրական տեղաշարժեր ապահովել տարբեր ոլորտներում` շնորհիվ բոլորիս աշխատանքի, շնորհիվ ձեր վստահության ու նվիրումի: Համոզված եմ, որ այդ վստահությամբ ու նվիրումով աշխատելու ենք 2024 թվականին և եկող բոլոր տարիներին` նոր ծրագրեր կյանքի կոչելու, մեր բոլորի երազած ապահով, մաքուր ու հարմարավետ համայնք ունենալու համար: Մաղթում եմ ձեզ քաջ առողջություն և երկարակեցություն, ընտանեկան երջանկություն ու բարեկեցություն:

Շնորհավոր Ամանոր և Սուրբ Ծնունդ: